Draco volans

Cicak terbang, cicak kubung, cicak kubin, cekibar atau bidadari (nama saintifik: Draco volans) ialah sejenis cicak dalam keluarga Agamidae. Spesies ini ditemukan hinggap di pokok-pokok hutan hujan tropika Asia Tenggara.

 Penamaan 
Nama cicak umumnya digunakan untuk spesies-spesies dalam genus Hemidactylus terutamanya spesies H. frenatus. Walau bagaimanapun, perkataan cicak juga dilanjutkan kepada spesies reptilia bersisik kematu yang mempunyai badan hampir serupa seperti spesies ini.

Nama cicak kubin dan cicak kubung diberikan kerana ia meluncur di udara seperti seekor kubung. Cicak kubung digunakan di Jawa.

 Ciri 
Badan spesies ini tumbuh sehingga 22 sentimeter panjang termasuk ekornya. Badannya berwarna sawo matang dengan bintik-bintik gelap.

Cicak ini mempunyai kulit yang diregangkan pada kaki-kakinya yang membolehkannya naik udara seperti kelawar dan meluncur, kulit ini disokong tulang-tulang rusuk yang panjang. Kulit diregang cicak jantan berwarna sawo matang atau jingga cerah dengan jalur gelap, kulit diregang cicak betina mempunyai tompok-tompok.

 Tabiat 
 Pemakanan 
Ia makan semut dan anai-anai, ia menunggu mangsanya merangkak masuk medan pemandangannya dilihatnya sebelum menerkam tanpa menggerakkan badannya.

 Pembiakan 
Cicak jantan menarik perhatian pasangan dengan mengembangkan kulit diregang dan gelambirnya, ia mengelilingi pasangannya sambil mengangguk-anggukkan badannya.

Cicak betina bertelur dalam sarang yang digali bawah tanah lantai hutan.

 Rujukan